
	Легенда на използваните знаци

		*	Процедура на консултация
	***	Процедура на одобрение
	***I	Обикновена законодателна процедура (първо четене)
	***II	Обикновена законодателна процедура (второ четене)
	***III	Обикновена законодателна процедура (трето четене)

(Посочената процедура се базира на правното основание, предложено в проекта на акт.)







	Изменения към проект на акт

	Изменения в две колони, внесени от Парламента

Заличаванията се обозначават с получер курсив в лявата колона. Заместванията се обозначават с получер курсив в двете колони. Новият текст се обозначава с получер курсив в дясната колона.

В първия и втория ред на антетката на всяко изменение се посочва съответната част от текста в разглеждания проект на акт. Ако изменението се отнася до съществуващ акт, който проектът на акт има за цел да измени, антетката съдържа и трети и четвърти ред, където се посочват съответно съществуващият акт и съответната разпоредба от него.

Изменения, внесени от Парламента под формата на консолидиран текст

Новите части от текста се посочват с получер курсив. Заличените части от текста се посочват със символа ▌ или се зачеркват. Заместванията се обозначават, като се посочва с получер курсив новият текст и се заличава или зачерква заместваният текст. 
По изключение не се отбелязват измененията с чисто техническо естество, които се нанасят от службите с оглед изготвянето на окончателния текст.

ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета за изменение на Регламент (ЕС) 2018/1806 във връзка с преразглеждането на механизма за спиране
(COM(2023)0642 – C9‑0392/2023 – 2023/0371(COD))
(Обикновена законодателна процедура: първо четене)
Европейският парламент,
–	като взе предвид предложението на Комисията до Европейския парламент и до Съвета (COM(2023)0642),
–	като взе предвид член 294, параграф 2 и член 77, параграф 2, буква а) от Договора за функционирането на Европейския съюз, съгласно които Комисията е внесла предложението в Парламента (C9‑0392/2023),
–	като взе предвид член 294, параграф 3 от Договора за функционирането на Европейския съюз,
–	като взе предвид член 59 от своя Правилник за дейността,
–	като взе предвид доклада на комисията по граждански свободи, правосъдие и вътрешни работи (A9‑0000/2024),
1.	приема изложената по-долу позиция на първо четене;
2.	приканва Комисията да се отнесе до него отново, в случай че замени своето предложение с друг текст или внесе или възнамерява да внесе съществени промени в това предложение;
3.	възлага на своя председател да предаде позицията на Парламента съответно на Съвета и на Комисията, както и на националните парламенти.

<RepeatBlock-Amend><Amend>Изменение		<NumAm>1</NumAm>
<DocAmend>Предложение за регламент</DocAmend>
<Article>Съображение 2</Article>
	

	Текст, предложен от Комисията
	Изменение

	(2)	Механизмът за временно спиране на освобождаването от изискването за виза за гражданите на трета държава, включена в списъка в приложение II към Регламент (ЕС) 2018/1806 („механизмът за спиране“), следва да бъде засилен, за да може Съюзът да разполага с по-ефективна гаранция, целяща предотвратяване на по-широк кръг от рискове, свързани с незаконната миграция, обществения ред и сигурността, произтичащи от третите държави, изброени в посоченото приложение II, както и на злоупотребата с освобождаването от изискването за виза чрез прилагането на схеми за предоставяне на гражданство срещу инвестиции от страна на тези трети държави.
	(2)	Механизмът за временно спиране на освобождаването от изискването за виза за гражданите на трета държава, включена в списъка в приложение II към Регламент (ЕС) 2018/1806 („механизмът за спиране“), следва да бъде засилен, за да може Съюзът да разполага с по-ефективна гаранция, целяща предотвратяване на по-широк кръг от рискове, свързани с незаконната миграция, обществения ред и сигурността, произтичащи от третите държави, изброени в посоченото приложение II, както и на злоупотребата с освобождаването от изискването за виза чрез прилагането на схеми за предоставяне на гражданство срещу инвестиции от страна на тези трети държави, както и неспазването на специалните изисквания, по-конкретно на определените във връзка с външните отношения на Съюза със съответната трета държава, включително съображенията, свързани с правата на човека и основните свободи.


Or. <Original>{EN}en</Original>
</Amend>
<Amend>Изменение		<NumAm>2</NumAm>
<DocAmend>Предложение за регламент</DocAmend>
<Article>Съображение 6 a (ново)</Article>
	

	Текст, предложен от Комисията
	Изменение

	
	(6а)	Следва да е възможно да се задейства механизмът за спиране в случаи, свързани с външните отношения на Съюза със съответната трета държава, включително, по-специално, съображенията, свързани с правата на човека и основните свободи. Тези съображения следва да включват нарушението на двустранни или многостранни споразумения между Съюза или Съюза и държавите членки, от една страна, и съответната трета държава, от друга страна; сериозни нарушения на международното право и стандарти, включително международното право в областта на правата на човека от съответната трета държава, включително неспазване на международни съдебни решения; враждебни действия или агресия срещу една или повече държави членки или Съюза от съответната трета държава; тежки нарушения на правата на човека, включително инкриминиране на абортите и ЛГБТК+ лицата, както и въвеждането или прилагането на смъртно наказание от съответната трета държава; и неспазване на съответните санкции на Съюза по отношение на съответната трета държава.


Or. <Original>{EN}en</Original>
</Amend>
<Amend>Изменение		<NumAm>3</NumAm>
<DocAmend>Предложение за регламент</DocAmend>
<Article>Член 1 – параграф 1 – точка 2</Article>
<DocAmend2>Регламент (ЕС) 2018/1806</DocAmend2>
<Article2>Член 8 а – параграф 1 – буква г – подточка ii</Article2>
	

	Текст, предложен от Комисията
	Изменение

	ii)	хибридни заплахи;
	заличава се


Or. <Original>{EN}en</Original>
<TitreJust>Обосновка</TitreJust>
Докладчикът счита, че това основание следва да бъде част от обсъждането на основанията в рамките на външните отношения на Съюза със съответната трета държава, както е предложено в буква жа).
</Amend>
<Amend>Изменение		<NumAm>4</NumAm>
<DocAmend>Предложение за регламент</DocAmend>
<Article>Член 1 – параграф 1 – точка 2</Article>
<DocAmend2>Регламент (ЕС) 2018/1806</DocAmend2>
<Article2>Член 8 а – параграф 1 – буква ж а (нова) </Article2>
	

	Текст, предложен от Комисията
	Изменение

	
	жа)	неспазването на специфичните изисквания, които се основават на член 1, по-специално външните отношения на Съюза със съответната трета държава, включително съображения, свързани с правата на човека и основните свободи, произтичащи от някое от следните:

	
	i)	нарушение на двустранни и многостранни споразумения между Съюза или Съюза и държавите членки, от една страна, и съответната трета държава, от друга страна;

	
	ii)	сериозни нарушения на международното право и стандарти, включително международното право в областта на правата на човека от съответната трета държава, включително неспазване на международни съдебни решения;

	
	iii)	враждебни действия или агресия срещу една или повече държави членки или Съюза от съответната трета държава;

	
	iv)	тежки нарушения на правата на човека, включително инкриминиране на абортите и ЛГБТК+ лицата, както и въвеждането или прилагането на смъртно наказание от съответната трета държава;

	
	[bookmark: _GoBack]v)	неспазването на съответните санкции на Съюза по отношение на съответната трета държава.


Or. <Original>{EN}en</Original>
<TitreJust>Обосновка</TitreJust>
В член 1 се определя основанието за освобождаване от изискването за виза за гражданите на трети страни, когато пътуват до територията на държавите членки, което основание се базира на оценка на всеки отделен случай с оглед на разнообразни критерии, а член 8 предвижда основания за спиране на посоченото освобождаване. Въпреки това има разлика между условията за освобождаването от изискването за виза и основанията за неговото спиране, по-специално във връзка с външните отношения на Съюза със съответната трета държава, включително, по-конкретно, съображенията, свързани с правата на човека и основните свободи. Докладчикът желае да запълни този пропуск, като разшири основанията за спиране в член 8, както е посочено.
</Amend>
<Amend>Изменение		<NumAm>5</NumAm>
<DocAmend>Предложение за регламент</DocAmend>
<Article>Член 1 – параграф 1 – точка 2</Article>
<DocAmend2>Регламент (ЕС) 2018/1806</DocAmend2>
<Article2>Член 8 в – параграф 1 – алинея 2 а (нова)</Article2>
	

	Текст, предложен от Комисията
	Изменение

	
	Комисията наблюдава непрекъснатото спазване на специфичните изисквания, които се основават на член 1, по-специално външните отношения на Съюза със съответната трета страна, а по отношение на третите държави, изброени в приложение II, които се ползват от либерализиране на визовия режим – основанията за спиране, посочени в член 8а, параграф 1, буква жа).


Or. <Original>{EN}en</Original>
</Amend>
<Amend>Изменение		<NumAm>6</NumAm>
<DocAmend>Предложение за регламент</DocAmend>
<Article>Член 1 – параграф 1 – точка 2</Article>
<DocAmend2>Регламент (ЕС) 2018/1806</DocAmend2>
<Article2>Член 8 г – параграф 1</Article2>
	

	Текст, предложен от Комисията
	Изменение

	1.	Комисията докладва на Европейския парламент и на Съвета относно мониторинга, проведен в съответствие с член 8в, параграф 1 по отношение на третите страни, които са посочени в приложение II в резултат на успешното приключване на диалог за либерализиране на визовия режим, проведен между Съюза и тази трета страна, най-малко веднъж годишно и за период от седем години след датата на влизане в сила на либерализирането на визовия режим за тези трети страни, а след това — винаги когато Комисията счете това за необходимо, или по искане на Европейския парламент или на Съвета. Докладът се съсредоточава върху третите страни, за които Комисията счита, въз основа на конкретна и надеждна информация, че вече не отговарят на определени специфични изисквания, които се основават на член 1 и които са използвани за оценка на целесъобразността на либерализирането на визовия режим.
	1.	Комисията ежегодно докладва на Европейския парламент и на Съвета относно мониторинга, проведен в съответствие с член 8в, параграф 1, и по-специално винаги когато Комисията счете това за необходимо, или по искане на Европейския парламент или на Съвета. Докладът се съсредоточава върху третите страни, за които Комисията счита, въз основа на конкретна и надеждна информация, че вече не отговарят на определени специфични изисквания, които се основават на член 1 и които са използвани за оценка на целесъобразността на либерализирането на визовия режим.


Or. <Original>{EN}en</Original>
</Amend></RepeatBlock-Amend>

[bookmark: _Toc160182876]ИЗЛОЖЕНИЕ НА МОТИВИТЕ
1. Контекст 

Един от основните стълбове на общата визова политика е Регламент (ЕС) 2018/1806 на Европейския парламент и на Съвета от 14 ноември 2018 г., определящ третите държави, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване при престой от не повече от 90 дни в рамките на всеки период от 180 дни.

В него се определят основните принципи за либерализиране на визовия режим, определя се списъкът с така наречените „положителни“ или освободени от изискването за виза трети държави и „негативни“ или трети държави, за които има изискване за виза, и се предвиждат предпазни мерки, когато безвизовият режим може да бъде спрян чрез два основни механизма, а именно механизма за реципрочност и механизма за спиране, както и процедурите за тяхното задействане.

Вследствие на призивите на двата съзаконодателни органа относно необходимостта от преразглеждане на механизма за спиране, за да бъде адаптиран в по-голяма степен към нововъзникващите предизвикателства, през октомври 2023 г. Европейската комисия представи целево предложение за преразглеждане на механизма за спиране с цел укрепване и подобряване на няколко елемента от него. Предложеното преразглеждане се отнася до преразглеждането на член 8 и включва няколко съществени изменения, свързани с възможните основания и процедури за спиране. 

Този механизъм за спиране беше въведен за първи път през 2013 г.[footnoteRef:1] с основната цел да се даде възможност за временно спиране на освобождаването от изискването за виза в случай на внезапно и съществено увеличаване на незаконната миграция. Впоследствие през 2017 г.[footnoteRef:2] механизмът бе преразгледан като се облекчи процедурата, чрез която държавите членки нотифицират обстоятелства, водещи до възможно задействане на механизма за спиране, и като се даде възможност на Комисията да задейства този механизъм по своя собствена инициатива. [1: 	Регламент (ЕС) № 1289/2013 на Европейския парламент и на Съвета от 11 декември 2013 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (ОВ L 347, 20.12.2013 г., стр. 74 – 80).]  [2: 	Регламент (ЕС) 2017/371 на Европейския парламент и на Съвета от 1 март 2017 г. за изменение на Регламент (ЕО) № 539/2001 на Съвета за определяне на третите страни, чиито граждани трябва да притежават виза, когато преминават външните граници на държавите членки, както и тези, чиито граждани са освободени от това изискване (преразглеждане на механизма за суспендиране) (ОВ L 61, 8.3.2017 г., стр. 1—6).] 


2. Предложените изменения на механизма за спиране

В последното си предложение Комисията прави няколко промени в настоящия механизъм. Предлага се ново основание за спиране, свързано с хибридни заплахи, като ситуации на спонсорирано от държавата инструментализиране на мигранти, насочено към дестабилизиране или подкопаване на обществото и ключовите институции, както и нови основания, специално насочени към схемите за предоставяне на гражданство срещу инвестиции, каквито понастоящем се извършват от определен брой трети държави, освободени от изискването за виза. 

Добавено е също ново основание за спиране, за да се обхванат случаи, при които липсата на привеждане в съответствие на визовата политика на трета държава, включена в приложение II, с визовата политика на Съюза, би могла да доведе до ситуации, при които граждани на трети държави, различни от гражданите на тази трета държава, пристигат законно на територията на тази трета държава и след това влизат незаконно на територията на държавите членки. 

С настоящото предложение се предвижда също новата възможност за Комисията да разглежда различни прагове, когато решава дали да спре освобождаването от изискването за виза в случаи на значително увеличаване на незаконната миграция, неоснователните молби за убежище или тежките престъпления, свързани с граждани на тази трета държава, след оценка на всеки отделен случай. 

[bookmark: _Hlk139556772]Предложението също внася промени вреда и условията за нотификация на Комисията от страна на държава членка, когато тя е изправена пред едно или повече обстоятелства , представляващи основание за спиране, както и в процедурата за разглеждане от Комисията на такава нотификация. Също така се изменя референтният период за установяване на наличието на обстоятелства, които могат да доведат до спиране на освобождаването от изискването за виза. 

Комисията също ще има задължението да наблюдава редовно наличието на основания за спиране по отношение на всички трети държави, изброени в приложение II, както и процедурата за задействане на механизма за спиране въз основа на собствения анализ на Комисията за наличието на такива основания. 

Тази процедура допълнително се изменя, като продължителността на временното спиране на освобождаването от изискването за виза се увеличава от девет месеца на 12 месеца (за първия етап) и от 18 месеца на 24 месеца (за втория етап), както и с въвеждането на нова процедура по спешност, когато ситуацията изисква незабавно действие на Комисията.

3. Позиция на докладчика

Докладчикът счита, че поради разширяването на безвизовото пътуване до някои нови трети държави през последните години, както и постоянно възникващите предизвикателства и кризи в света, Европейският съюз се нуждае от ефективни и достатъчни инструменти, за да отговори на тези предизвикателства, включително в областта на визовата политика. 

Поради това докладчикът до голяма степен подкрепя целта на Комисията и необходимостта от укрепване и подобряване на механизма за временно спиране на освобождаването от изискването за виза. Следва да се отбележи, че от въвеждането му през 2013 г. механизмът за спиране е задействан само веднъж. Именно такъв бе случаят на Вануату поради опасенията на ЕС във връзка с функционирането на схемите за предоставяне на гражданство срещу инвестиции, заради които Съветът прие частично спиране през март 2022 г., а след това и пълно спиране през октомври 2022 г., което все още е в сила. 

Поради непрекъснато променящия се свят и развитието на политиките на ЕС, както и на безвизовия режим, докладчикът счита, че при преразглеждането на механизма за спиране следва да се разгледа визовата политика на ЕС цялостно, като се вземат предвид всички аспекти. 

Следователно докладчикът счита, че съществува присъща разлика между условията за освобождаване от изискванията на ЕС за виза, които се основават на оценка на всеки отделен случай с оглед разнообразни критерии, и основанията, позволяващи спиране на посоченото освобождаване. Докладчикът също счита, че съществува разминаване по-специално във външните отношения на Съюза със съответните трети държави, включително съображенията, свързани с правата на човека и основните свободи. 

В това отношение докладчикът е на мнение, че основанията за спиране на безвизовия режим с трета държава трябва да включват съображения, свързани с външните отношения на Съюза или в някои случаи на държавите членки със съответната трета държава. 

Тези основания за спиране следва да включват, наред с другото: а) нарушения или прекратяване на двустранни и многостранни споразумения между Европейския съюз или между Европейския съюз и неговите държави членки, от една страна, и съответните трети държави, от друга страна; б) сериозни нарушения на международното право и стандарти, включително международното хуманитарно право, от съответната трета държава, включително неспазване на международни съдебни решения; в) враждебни действия или агресия срещу една или повече държави членки или Съюза от съответната трета държава; г) тежки нарушения на правата на човека, включително инкриминиране на абортите, ЛГБТК+ лицата, както и въвеждането или прилагането на смъртно наказание от съответната трета държава; и д) неспазване на съответните санкции на ЕС. 

Докладчикът също така счита, че е необходим редовен контрол на трайното спазване на специфичните критерии от страна на третите държави, които се ползват от либерализирането на визовия режим, което не е резултат от успешното приключване на диалог за либерализиране на визовия режим. В това отношение докладчикът подкрепя предложението на Комисията по отношение на наблюдението на наличието на основания за спиране за всички трети държави, но тяхното разглеждане несъмнено трябва да включва съображения, свързани с външните отношения на Съюза или в определени случаи със съответната трета държава.

Тъй като настоящият парламентарен мандат приключва скоро, докладчикът желае бързо да пристъпи към приемането на мандата за преговори на Европейския парламент, за да се осигури прогресивен текст, който следва да бъде отразен и във визовата политика на ЕС в бъдеще.



[bookmark: FootprintPageRR][bookmark: _Toc160182877]ПРИЛОЖЕНИЕ: СУБЕКТИ ИЛИ ЛИЦА, ПРЕДОСТАВИЛИ ИНФОРМАЦИЯ НА ДОКЛАДЧИКА ПО СТАНОВИЩЕ
<FootprintIntro> В съответствие с член 8 от приложение I към Правилника за дейността докладчикът декларира, че в хода на изготвяне на проекта на доклад е получена информация от следните субекти или лица: </FootprintIntro>
	Субект и/или лице:

	College Green Group Ltd



Горепосоченият списък е изготвен в рамките на изключителната отговорност на докладчика.

